**LIETUVOS RESPUBLIKOS ENERGETIKOS MINISTERIJA**

**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 4 PRIORITETO „ENERGIJOS EFEKTYVUMO IR ATSINAUJINANČIŲ IŠTEKLIŲ ENERGIJOS GAMYBOS IR NAUDOJIMO SKATINIMAS“ PRIEMONĖS NR. 04.4.1-LVPA-K-106 „ELEKTROS SKIRSTOMŲJŲ TINKLŲ MODERNIZAVIMAS IR PLĖTRA“ PRIEMONIŲ ĮGYVENDINIMO PLANO DERINIMAS**

|  |  |
| --- | --- |
| **Paskelbimo** www.esinvesticijos.lt **data** | 2020-03-19 |
| **Ar gauta pastabų ir (ar) pasiūlymų?***Jei pastabų ir pasiūlymų nebuvo gauta, į kitą klausimą neatsakoma ir žemiau esanti lentelė nepildoma* | [x]  Taip [ ]  Ne |
| **Ar į visas pastabas ir (ar) pasiūlymus atsižvelgta?***Jei atsižvelgta į visas pastabas ir (ar) pasiūlymus, žemiau esanti lentelė nepildoma* | [ ]  Taip [x]  Ne  |

|  |  |  |  |
| --- | --- | --- | --- |
| Nr. | Institucija | Pastabos ir pasiūlymai | Pastabų ir pasiūlymų vertinimas ir (jei taikoma) argumentai, kodėl neatsižvelgta į pastabas ar pasiūlymus |
|  1. | Lietuvos biomasės energetikos asociacija „Litbioma“ (2020-03-24 raštas Nr. 2020-03-24/01) | Priemonės 04.1.1-LVPA-K-110 „Nedidelės galios biokuro kogeneracijos skatinimas“ pareiškėjais galėjo būti šilumos tikėjai, todėl šios lėšos turėtų būti perkeltos į šilumos gamybą ir tiekimą skatinančias priemones, pvz. šilumos tinklų modernizavimą, o ne į elektros skirstomųjų tinklų modernizavimą. Atkreipiame dėmesį, jog šilumos sektorius yra didesnis nei elektros ir atitinkamai reikalauja gerokai didesnių investicijų. | **Neatsižvelgta.**Atkreipiame dėmesį, kad energetikos ministerija 2019 m. pabaigoje šilumos tinklų modernizavimo ir plėtros rezervinių projektų sąrašams (LR energetikos ministro įsakymais 2019 m. lapkričio 28 d. Nr. 1-306, 2019 m. lapkričio 28 d. Nr. 1-307 ir 2019 m. gruodžio 23 d. Nr. 1-346) papildomai skyrė virš 11 mln. eurų. Šios priemonės projektams jau yra skirta virš 103 mln. eurų ES finansavimo. Pagal šią priemonę skelbti naujų kvietimų neplanuojama.Dėl staigaus didelio kiekio gaminančių vartotojų padidėjimo, skirstomuosius tinklus būtina modernizuoti (kitaip šias išlaidas teks finansuoti elektros vartotojų ir gaminančių vartotojų sąskaita), todėl tikslinga priemonės 04.1.1-LVPA-K-110 „Nedidelės galios biokuro kogeneracijos skatinimas“ (pagal kurią dar nepasirašyta nei viena projekto sutartis) kvietimui nepanaudotas lėšas skirti 04.4.1-LVPA-K-106 priemonei „Elektros skirstomųjų tinklų modernizavimas ir plėtra“. |
|  | VĮ Lietuvos energetikos agentūra (2020-03-25 raštas Nr. SD-58) | Atkreipiame dėmesį į 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo plane nurodytų stebėsenos rodiklių R.S.315 „Atsinaujinančių išteklių energijos dalis galutiniame energijos balanse“ ir R.S.317„Sunaudotas galutinės energijos kiekis paslaugų ir namų ūkių sektoriuose“ numatytas galutines reikšmes 2023 metais.Stebėsenos rodiklio R.S.315 „Atsinaujinančių išteklių energijos dalis galutiniame energijos balanse“ galutinė reikšmė 2023 metais yra 28 proc. Pastebime, kad rengiant Nacionalinį energetikos ir klimato srities veiksmų planą 2021–2030 metams, atlikto modeliavimo rezultatai esamų politikos priemonių (EPP) ir planuojamų politikos priemonių (PPP) scenarijais atsinaujinančių ištekliųenergijos dalis galutiniame energijos balanse 2023 metais yra atitinkamai 29,3 ir 32,7 proc. Stebėsenos rodiklio R.S.317 „Sunaudotas galutinės energijos kiekis paslaugų ir namų ūkių sektoriuose“ galutinė reikšmė 2023 metais yra 1680 ktne. Tai daug mažiau nei skaičiuota EPP ar PPPscenarijuose – 370,8 ktne mažiau nei EPP scenarijui ir 316,6 ktne – PPP scenarijui.Atsižvelgiant į tai, siūlome pakoreguoti abiejų stebėsenos rodiklių galutines reikšmes 2023 metais. | **Neatsižvelgta.**Priemonių įgyvendinimo plano rodikliai nustatyti atsižvelgiant į Nacionalinę energetinės nepriklausomybės strategijos tikslus bei į 2014–2020 metų Europos Sąjungos fondų investicijų veiksmų programos prioritetų įgyvendinimo priemonėms skirtas lėšas. Planuojant 2021-2027 m. Veiksmų programos rodiklių reikšmes, bus atsižvelgiama į  Nacionalinio energetikos ir klimato srities veiksmų plane 2021–2030 metams suplanuotus rodiklius bei turimas lėšas. |
|  | AB „Energijos skirstymo operatorius“ (2020-03-31 raštas Nr. 20KR-SD-3213) | Siekiant teisinio aiškumo ir technologinio vientisumo, kad investiciniais projektais būtų įgyvendinamas P.N.112 rodiklis, manome, kad ES struktūrinių fondų lėšos turėtų būtų skirtos tik elektros linijoms, tiesiogiai susietoms su konkrečia 10/0,4 kV transformatorine, atitinkamai nurodyta būsimame investiciniame projekte, todėl siūlome sąvokų apibrėžtyje patikslinti nurodytą paaiškinimą.<...10 kV ir 0,4 kV elektros linijos **suprantamos kaip transformatorinę maitinančios 10 kV linijos ir iš transformatorinės išeinančios vartotojo elektros įrenginius maitinančios 0,4 kV elektros linijos** t.y. elektros inžinerinio tinklo arba elektros inžinerinės sistemos dalis, kurią gali sudaryti kabelių, laidų, izoliatorių ir laikančiųjų konstrukcijų įranga elektrai persiųsti...> | **Atsižvelgta.**2014–2020 metų Europos Sąjungos fondų investicijų veiksmų programos nacionalinių stebėsenos rodiklių skaičiavimo aprašo rodiklio P.N.112 sąvokų apibrėžtys patikslinta:<...10 kV ir 0,4 kV elektros linijos suprantam~~a~~**os** kaip **transformatorinę maitinančios 10 kV linijos ir iš transformatorinės išeinančios vartotojo elektros įrenginius maitinančios 0,4 kV elektros linijos,**  **tai yra** elektros inžinerinio tinklo arba elektros inžinerinės sistemos dalis, kurią gali sudaryti kabelių, laidų, izoliatorių ir laikančiųjų konstrukcijų įranga elektrai persiųsti...>. |